Document ID: /roh_data/filtered/fineweb-2-filterrobots_roh.jsonl.gz/15250

La gruppa vegn presidiada da l'anteriur cusseglier dals chantuns Hans Altherr da la PLD, quai scriva il Departament federal da defensiun. Ella accumpognia ina gruppa d'experts interna.
Part da la gruppa fan represchentants da las 4 partidas dal Cussegl federal e d'ulteriurs departaments - sco era da la Societad svizra d'uffiziers e da l'organisaziun economica Swissmem.
Finamira da la gruppa saja, dad accumpagnar criticamain il process da la cumpra, uschia Hans Altherr. I saja da far dumondas criticas gia avant la discussiun en il parlament. Quai hajan ins emprendì or da la cumpra da l'aviun Gripen che ha fatg nafragi a l'urna il matg 2014.
RR novitads 17:00